paragraph_text: Tango Bango drugi je studijski album zagrebačkog rock sastava Aerodrom, koji izlazi 1981. godine. Materijal za album snimaju u "General Recording Sound Studio" Milanu,<ref>Discogs - Aerodrom - Tango Bango a produkciju radi Piko Stančić, dok se kao autori uz Juricu Pađena potpisuju još Mladen Krajnik i Remo Cartagine. Album se sastoji od deset skladbi i objavljuje ga diskografska kuća "Jugoton". Skladbe poput "Stavi pravu stvar", "Dobro se zabavljaj" i "Tvoje lice", postaju hitovi i donose im veliku radijsku slušanost i popularnost kod publike. Na albumu se pojavljuje i novi bubnjar Branko Knežević, umjesto Paola Sfecia koji je otišao u Parni valjak.